由於香港同臺灣並無司法互助安排或者移交逃犯協議，而且現有《逃犯條例》同《刑事事宜相互法律協助條例》唔適用喺香港同「中華人民共和國其他部分」（中華民國政府統治嘅臺澎金馬被香港特區法律視做中華人民共和國範圍）之間嘅移交逃犯同相互法律協助要求，因此香港政府無法以相關條款引渡疑犯陳同佳到臺灣受審。